Imper achemenid

L’Imper achemenid é ince conesciü sciöche Le Pröm Imper Persian y é gnü metü sö da Cirus le Gran. La capitala ê Babilonia. Al ê l’imper maiú de düc i atri denant tla storia y tolô ite raiuns dai Balcans y dal Ost dl’Europa cina ala Val dl Indus sön na spersa da 5,5 a 8 miliuns de km². Pro l’Imper achemenid aldîl popolaziuns de cultures desvalies che gnô tignides adöm da na aministraziun zentralisada cun n lingaz ufizial te düc i raiuns y n sistem de strades y postal svilupé. L’Imper achemenid á arjunt süa majera estenjiun sot al rëgn de Darius dal 522 al 486 dan C. y é gnü concuisté da Alexander le Gran dl 330 dan C.

 Lians 
 Storia antica

Categoria:Storia